**Farské oznamy**

**Zoslanie Ducha Svätého B (23. 5. 2021)**

|  |  |  |
| --- | --- | --- |
| Pondelok | Preblahoslavenej Panny Márie, Matky Cirkvi | 18.00 |
| Utorok |  | 7.00 |
| Streda | Sv. Filip Neri, kňaz | 18.00 |
| Štvrtok | Nášho Pána Ježiša Krista, Najvyššieho a večného kňaza | 7.00 |
| Piatok |  | 18.00 |
| Sobota | Najsvätejšej Trojice, vigília | 17.10 |
| Nedeľa | Najsvätejšej Trojice, slávnosť | 8.00 a 10.30 online |

Mesiac máj je mesiacom Panny Márie kedy sa veriaci skrze mariánske modlitby utiekajú k Nebeskému Otcovi. Lebo Panna Mária je vždy cestou, ktorá vedie ku Kristovi. Pozývam vás milí veriaci k úcte Matky Božej cez modlitbu svätého ruženca i loretánskych litánií tak doma ako i v našom chráme. Bolo by krásne keby ste si doma našli čas a dokázali sa spoločne ako rodina pomodliť napr. jeden desiatok sv. ruženca alebo nejakú inú modlitbu. Zvlášť k tomu povzbudzujem rodiny prvoprijímajúcich detí.

Slávnosťou Zoslania Ducha Svätého sa končí veľkonočné obdobie a vstúpime do obdobia cez rok.

Veriaci, ktorí sa v nedeľu Zoslania Ducha Svätého zúčastnia na verejnom recitovaní hymnu Príď Duchu Svätý tvorivý...môžu za obvyklých podmienok získať plnomocné odpustky.

Pozývam vás ku stretnutiu sa s Božím milosrdenstvom a odpustením vo sviatosti zmierenia. Spovedám každý deň pol hodinu pred sv. omšou alebo sa môžeme individuálne dohodnúť cez telefón.

Minulý týždeň naša farnosť podporila katolícke masmédiá sumou 183eur.

Vo štvrtok o 18.00 hod. vás pozývam na farský úrad na prvé stretnutie sa so slovom Božím vo forme lectio divina, kde by sme sa spoločne učili porozumieť Písmu a z neho žiť.

Prosím o upratovanie kostola skupinu č.2.

Chcel by som sa poďakovať za vaše modlitby, obety, finančnú podporu našej farnosti i za každý druh pomoci. Žehnám vám do ďalšieho týždňa.

Svätú omšu slávim každý deň a počet veriacich v kostole v rámci pandemických opatrení je nastavený na 15m2 jeden veriaci, čo je v našom kostole 13 ľudí. Prosím o prijatie týchto podmienok, vzájomnú úctu a rešpekt i pochopenie, ak by niekto musel zostať vonku, lebo sa nezmestí dovnútra. Pre tých, ktorí budú chcieť prijať Pána Ježiša v Eucharistii, čo vrelo odporúčam, budem dávať sv. prijímanie v nedeľu o 9.00hod. a prosím o dodržiavanie rozostupov pri čakaní na sv. prijímanie i počas rozdávania, ale ešte raz vás chcem povzbudiť k prijatiu Krista i vo sviatostnej podobe ako lekára i liek duše i tela.

Sv. omša v sobotu o 17.10 je vyhradená pre veriacich z Oblazova, ale bude slúžená v kostole v Kotešovej, aby sa do chrámu mohli zmestiť viacerí veriaci. Ďakujem za porozumenie.